Aalborg Stiftstidende, 1836-07-05
Blandede Efterretninger. I Kieler Correspondensblatt læses følgende Artikel; Foretagendet at kjøre med Dampogne paa Chanseen fra Kiel til Hamborg-Altona, har, som det var at vente, fra flere Sider stødt paa Modstand. Ethvert Fremskridt, enhver Forbedring - og maaske de meest, som fortrinligen have alle Folkeclassers Fordeel og Vel til Øiemeed - maa udstaae Proven om de kunne overvinde denne Modstand. En keltes Fordeel, deres magelige Stilling, som ved deres Forhold eller Formue synes at være kaldede til at understøtte almeennyttige Forbedringer, selv om det lykkelige Udfald ikke er aldeles sikkert, de meest ugrundede Fordomme og Vanens Magt træde i Begyndelsen overalt hindrende frem imod Opfinderne og de første Befordrere af vigtige Opfindelser. Vor Regjering har fremmet den foreslaaede Dampkjørsel paa en Maade, der fortjener den største Taknemmelighed. Vi glæde os ved nu at kunne melde, at der er de meest grundede Forhaabninger om, at den til Foretagendet foreløbig nødvendige Sum snart vil blive fuldstændig sammenskudt ved Actietegning. Overpræsidenten i Altona, Hs. Exc. Grev v. Blücher-Altona, har stillet sig i Spidsen for en af de hamborgsk altonaiske Subskriptionslister, og at domme efter det Held, den først for nogle Dage siden der begyndte Antegning har havt, kan man vente et gunstigt Udfald. Kjøbenhavn, som uden Tvivl er endnu mere interesseret i den muligst hurtige Forbindelse med Hamborg, end Hamborg i Forbindelsen med Kjøbenhavn, vil sikkert ikke staae tilbage, og Kiel, saavelsom de Dele af Holsten og Slesvig, der ligge Kiel nær, kunne umuligen i Længden miskjende deres store Jnteresse i Sagen. - For at give de Ukyndige endnu et fuldgyldigt Beviis paa Dampognenes Sikkerhed, hvormed denne Opfindelses Fjender saa gjerne søge at stræmme Publicum, meddele vi følgende Sted af det nyeste Værk over Dampmaskinerne, som den berømte engelske Mechaniker, Dr. Lardner, der ikke selv er interesseret i nogetsomhelst Dampogns=Foretagende, har udgivet. Han siger: Sammenligner man de (paa Chausseer, med Damp drevne Vogne med dem, der trækkes af Heste, saa er der ikke nogen Henseende, hvori de Førstes Fortrin er saa indlysende, som i Sikkerheden, de medføre for Passagererne. Dampkraften er under den fuldkomneste Opsigt, og en Vogn, der saaledes drives frem, kan styres med den beundringsværdigste Nøiagtighed. Den kan næsten pludselig standses, hvor stor endogsaa dens Hurtighed er, og den kan vende paa et betydeligt mindre Rum, end en Vogn med 4 Heste bruger. Den kan bøie om skarpe Hjørner uden mindste Fare; Styrerens aller sædvanligste Omhu er nok dertil. Paa den anden Side er, som man veed, Hestenes Kraft under en meget ufuldkommen Opsigt, især naar Hestene skulle bruges med den Hurtighed, som man nu i Almindelighed holder for nødvendig ved Reiser. - J sin Beretning til Underhuset siger Farey, hvis Autoritet i saadanne Sager fortjener største Agtelse: Faren for at Hestene skulle løbe løbsk eller vælte Vognen, bliver betydelig formindskeet ved Dampogne. Det er vanskeligt at styre 4 Heste, som de, hvormed den svære Tili ence er forspændt, naar de blive skye ener ville løbe løbsk, og ved saa hurtig Kjørsel maa de stedse holdes i en saadan Heftighed, at de altid have Tilbøielighed til at lov løbsk, især ved Nedkjørsel af Bjerge og ved skarpe VendinUger ind i Gaderne. Dampkraften medfører kun megen liden tilsvarende Fare, da den stedse kan holdes under fuldkommen Opsigt og Kraften let kan formindskes naar man kjører nedad. En Dampogns Omvæltning (paa Chausseer) kan kun foraarsages ved aldeles Uopmærksomhed. Faren for at Vognen skal gaae i Stykker, har hidtil været betydelig nok, men dog ikke større end ved Diligencerne, naar Arbeidet er rigtigt beregnet og godt udfort. Risicoen, at Dampkjedelen kan springe, er kun den eneste nye Grund til Fare og denne holder jeg ikke for saa stor, som Faren med Heste. (Denne Fare er for Resten ogsaa hævet ved Maceronis Opfindelse af rorformige Dampkjedler.) Galeasen, Succurs, Møller, af Kbh., er forliist ved Patriksfjorden paa Island.